**Catherine "Cady" Coleman** (Charlestone, 1960ko abenduaren 14a) estatubatuar astronauta da. Orain arte, hiru misio espazialetan parte hartu du NASAn.

Heziketa
--------

Formazioari dagokionez, 1978an W.T Woodson High School-en graduatu zen eta 1983an Massachusetts Teknologia Institutuan, kimikan lortu zuen gradua. Honekin batera, Ameriketako Estatu Batuetako Aireko Armadaren kide bihurtu zen. 1988an, Coleman Wright-Patterson Aireko Armada basean lanean hasi zen, kimikari ikerlari moduan polimero ezberdinak ikertzen. Ondoren, 1991ean, polimeroen zientzietan doktoratu zen Massachusetts-eko Unibertsitatean.

NASA
----

1992ko martxoan, NASA-n sartu eta lan egiten hasi zen misioetan aditu moduan, Johnson Space Center-ean. 1995eko urriaren 20an joan zen lehen aldiz espaziora STS-73 Columbia espedizioan. Honetan, AEB-ko mikrograbitate laborategirako misio batean partu hartu zuen bioteknologia, materialen eta errekuntzen zientzian eta halako hainbat gaiak aztertzeko helburuarekin.

Catherine Coleman Nazioarteko Espazio Estazioan1999an, berriro bueltatu zen espaziora, STS-93 misioan. Emakume batek bideraturiko STS baten lehen misioa izan zen, Eileen Collins-ek zuzendutakoa. Honetan, X Izpiko Chandra Behatokia orbitan jartzeko helburua lortuz. Unibertsoaren ikerketa, zulo beltzak eta horrelako fenomeno ezberdinak aztertzea ahalbidetzen zuen. Colemanen betebeharra, Canadarm beso robotikoa gidatzea zen. Hortik aurrera, beso robotikoen entrenamendu eta operazioen buru izan zen NASAn lanean jarraitzen zuen bitartean.

Bere hirugarren misioan, 2010eko 26/27. Espedizioan, Errusiako TMA-20 transbordadorean Nazioarteko Espazio Estaziora joan zen. Han, hainbat esperimentu egitearekin batera, Espazio Estazioaren hainbat konponketak aurrera eraman zituen. Bere lana bukatu ondoren, 2011n bueltatu zen, orbitan 6 hilabetez egon ondoren.

Musika-talentua
---------------

Coleman txirula-jolea da eta hainbat txirula ezberdin eraman ditu espaziora. 2011ko, apiriliean, bere misioa aurrera eramaten zuen bitartean, Ian Anderson-ekin batera zuzenean dueto bat jo zuen Yuri Gagarin astronautaren lehen bidaiatzearen 50.urteurrena ospatzeko helburuarekin. Geroago, Colemanek "Bandella" izeneko astronauta musikarien talde bate eratu zuen Chris Hadfield, Steen Robinson eta Donald Pettit-ekin batera.

Coleman eta Valentina Terexkova, Yuri Gagarin kosmonauten prestakuntza-zentroan.

Erreferentziak
--------------

1. ↑   **(Ingelesez)** KSC, Lynda Warnock:. «NASA - STS-73» *www.nasa.gov* (Noiz kontsultatua: 2022-05-02).
2. ↑   **(Ingelesez)** «NASA - Astronaut Cady Coleman Shares Her Love of the Flute from Space» *www.nasa.gov* (Noiz kontsultatua: 2022-05-02).
3. ↑   **(Ingelesez)** Administrator, NASA Content.  (2015-04-07). «NASA Astronaut Cady Coleman, Jethro Tull's Ian Anderson Perform First Space-Earth Flute Duet» *NASA* (Noiz kontsultatua: 2022-05-02).
4. ↑   **(Ingelesez)** Goudreau, Chris.  (2019-07-22). «That’s One Small Step for a Band: Bandella, a musical group including astronauts, will play Hawks & Reed on July 27» *Valley Advocate* (Noiz kontsultatua: 2022-05-02).

Kanpo estekak
-------------

* Biografía: Catherine Coleman, NASA
* Biografía: Catherine Coleman, Spacefacts
* Women in Space, NASA

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q7468
* Commonscat Multimedia: Catherine Coleman

---

* **Identifikadoreak**
* WorldCat
* VIAF: 158161634367310850001
* GND: 1245826379
* LCCN: no2021031358
* NKC: ntk20221150341

 |

* Wd Datuak: Q7468
* Commonscat Multimedia: Catherine Coleman